Борис Младенов-Young
Пустинята от нощен сън се буди…

chitanka.info

Пустинята[1] от нощен сън се буди,

зората възвестява светъл ден

и в небесата — сини изумруди

проблясва ярко изгревът червен.

Червени са и пясъчните дюни,

като искри на слънцето блестят,

сред тях камили диви на табуни

преживят, сухата трева пасат.

От малка евкалиптова горичка

прозвънва глас — аборигенска реч,

излайва динго някъде далеч,

прошушва гущерче, запява птичка…

В суровите пустинни равнини

сред пясъка горещ живот кипи!

Сидни, Австралия — 2015 г.

[1] The desert — пустинята. В Австралия има 10 пустини. Те не са напълно лишени от растителен и животински свят и в тях живеят аборигени. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.